吴江传统上以水运为主。京杭大运河南北纵贯，太浦河东西横穿，可以方便个通达长江三角洲各地。抗日战争开始前，苏嘉铁路修通，穿越吴江全境，不过战争期间被破坏。2000年以后南北向个苏嘉杭高速公路搭东西向个沪苏浙高速公路陆续通车，以及大力扩建乡镇路网，吴江市个公路交通已经相当发达，每个镇介出发顶多廿分钟统好搭高速公路塞。搭勒吴江市位置顶近个火车站是京沪铁路上个苏州站（22公里），搭上海虹桥机场也是只80公里。